Diari Oficial de la Generalitat Valenciana


Sumari del DOGV 3536, del 12-07-1999 (1999/5776)

RESOLUCIÓ de 3 de maig de 1999, de la Direcció General de Treball, per la qual es disposa el registre i la publicació de l'acta de la firma de la revisió salarial per a 1999 aplicable al Conveni Col·lectiu de l'empresa CTS Levante, SA.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3536

Data del DOGV
:   12-07-1999

Secció del DOGV
:   III. CONVENIS I ACTES - B) CONVENIS COL·LECTIUS

Número del document
:   1999/5776


Data del document
:   03-05-1999

Organisme emissor
:   Conselleria d'Ocupació, Indústria i Comerç

Tipus de document
:   Resolució

Descriptors 

:   * empresa privada
    * conveni col·lectiu

RESOLUCIÓ de 3 de maig de 1999, de la Direcció General de Treball, per la qual es disposa el registre i la publicació de l'acta de la firma de la revisió salarial per a 1999 aplicable al Conveni Col·lectiu de l'empresa CTS Levante, SA. [1999/S5776]
  
Vist el text de l' acta de la Comissió Paritària del Conveni Col·lectiu de l'empresa CTS Levante, SA, sobre revisió salarial per a 1999, subscrit en data 26 de gener de 1999, per la representació dels treballadors i de l'empresa; presentat davant d'esta Direcció General de Treball en data 21 d'abril de 1999, en la qual s'establixen les taules salarials per a l' any 1999. De conformitat amb el que s'ha disposat en l'article 90, apartats 2 i 3 del Reial Decret Legislatiu 1/1995, de 24 de març, de la Llei de l'Estatut dels Treballadors; i en els articles 2, 3 i 6 del Reial Decret 1.040/1981, de 22 de maig, sobre registre i depòsit de convenis col·lectius de treball; esta Direcció General de Treball, de conformitat amb les competències que té transferides segons el Reial Decret 4.105/1982, de 29 de desembre, resol:
  
Primer
  
Ordenar-ne la inscripció en el Registre de Convenis Col·lectius de Treball d'esta Direcció General, amb notificació a la Comissió Negociadora, i depòsit del text original de l'acta.
  
Segon
  
Disposar-ne la publicació en el Diari Oficial de la Generalitat Valenciana.
  
València, 3 de maig de 1999.- El director general de Treball: Román Ceballos Sancho.
  
Acta de la Comissió Paritària del Conveni Col·lectiu de Treball de l'empresa CTS Levante, SA.
  
Manises, 26 de gener de 1999,
  
Reunida al centre de treball la Comissió Paritària del Conveni Col·lectiu de Treball de l'empresa CTS Levante SA, composta pel senyor Julián Tejada Moreno, administrador de la societat, en representació de l'empresa; i el senyor Francisco Fuentes López, delegat de personal, en representació dels treballadors; i actua de secretari el lletrat senyor Fernando Lloret Sebastián.
  
Oberta la sessió, es prenen els següents acords:
  
Primer
  
No havent registrat l'índex de preus al consum, el 31 de desembre de 1998, un increment superior al 2,1%, no pertoca la revisió salarial prevista en l' article 13 del conveni.
  
Segon
  
Atés que l'índex de preus al consum previst pel Govern per a l'any 1999 és de l'1,8%, s'incrementen les taules salarials per a l' any 1999 en el 2,8%, per a totes les categories, que queden en la forma que consta en l'annex adjunt.
  
Tercer
  
Sol·licitar la inscripció d'estos acords en el Servei de Mediació, Arbitratge i Conciliació i la publicació en el Diari Oficial de la Generalitat Valenciana, i delegar en el senyor Fernando Lloret Sebastián perquè n'efectue la presentació.
  
I com que no hi ha més assumptes per a tractar, s' alça la sessió, i firmen la present acta els assistents.
  
Taula salarial del Conveni Col·lectiu de l'empresa CTS Levante, SA, per a l'any 1999.
  
Categories Mensual
  
Personal d'administració
  
 Cap d'administració 143.899
  
 Cap de recepció i control 129.443
  
 Oficial administratiu 94.443
  
 Auxiliar administratiu 76.922
  
 Aspirant 54.292
  
 Netejador/a 78.089
  
Personal d'aplicació
  
 Cap de servicis tècnics 134.478
  
 Cap d'equip A 122.509
  
 Cap d'equip B 116.715
  
 Aplicador A 97.248
  
 Aplicador B 91.398
  
 Ajudant 78.089
  
 Peó 71.480
  
Personal de comercialització
  
 director comercial 134.478